Roger Lawrence Schwietz

**Roger Lawrence Schwietz** (født 1940) er en amerikansk ordensgeistlig og emeritert erkebiskop av Anchorage i Alaska.
## Liv og virke
### Bakgrunn
Roger Lawrence Schwietz far var en polsk-amerikaner som eide en taverna. Han gikk på *High School* i hjembyen. Presteutdannelsen i oblatfedrenes regi var på deres seminar, og så ved University of Ottawa i Canada (master i filosofi), og Loyola University Chicago (master i psykologisk rådgivning).

### Prest
Schwietz sluttet seg til oblatfedrene, en katolsk misjonskongregasjon, og ble presteviet den 20. desember 1967 av erkebiskop Joseph Patrick Fitzgerald O.M.I. av Bloemfontein. Ordenen gav han så en menighetspostering in Fond du Lac i Wisconsin. 

Han ble så sendt til Det pavelige universitet Gregoriana i Roma der han tok lisensgrad i teologi i 1968. Tilbake i USA virket han en årtrekke med sin ordens seminarister.

I 1975 ble Schwietz sogneprest i *St. Thomas Aquinas Parish* i International Falls i Minnesota. I 1978 ble han direktør for sin ordens collegeseminarprogram ved Creighton University i Omaha i Nebraska.  I 1984 ble Schwietz flyttet fra Omaha til stilling som sogneprest for *Holy Family Parish* i Duluth i Minnesota.

### Biskop av Duluth
Pave Johannes Paul II utnevnte ham til biskop av Duluth (i Minnesota) den 12. desember 1989. Han ble ordinert til biskop av erkebiskopen av Saint Paul og Minneapolis, John Robert Roach, den 2. februar året etter; medkonsekratorer var Robert Henry Brom, koadjutorbiskop av San Diego, og Michael David Pfeifer O.M.I., biskop av San Angelo.
### Koadjutorerkebiskop av Anchorage
18. januar 2000 ble han utnevnt til koadjutorerkebiskop av Anchorage og ble innsatt i embetet den 24. mars samme år. 
### Erkebiskop av Anchorage
Etter at Francis Thomas Hurley trakk seg tilbake, etterfulgte han ham som erkebiskop av Anchorage den 3. mars 2001. 

Schwietz fløy ofte sitt eget fly for å besøke fjerntliggende menigheter.

Pave Benedikt XVI utnevnte ham til apostolisk administrator av Juneau (sør i Alaska) den 16. januar 2008. Han hadde dette vervet til slutten av bispevakansen der den  19. januar 2009. 

Fra september 2013 til desember 2014 var han også apostolisk administrator for det ledige bispedømmet Fairbanks (nord i Alaska). 

Den 4. oktober 2016 aksepterte pave Frans hans aldersrelaterte avskjedssøknad. Han ble etterfulgt av biskop Paul D. Etienne, promovert fra bispedømmet Cheyenne.

Den 28. april 2017 ble Schwietz brakt til *Providence Alaska Medical Center* i Anchorage med brystsmerter, senere diagnostisert som et hjerteinfarkt. I slutten av november 2017 gjennomgikk han vellykket hjerteklaffoperasjon ved *Mayo Clinic* i Rochester i Minnesota. Fra og med 2024 bistod Schwietz i sjelesorgen fra residensen til *St. Andrew's Parish* i Eagle River i Alaska. I tillegg til å ha en bolig i Alaska, eier Schwietz et hjem i Fort Myers i Florida.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1649-1730) *1724
* Kardinal Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1773
* Pave Pius VIII (1761-1830) *1800
* Pave Pius IX (1792-1878) *1827
* Kardinal Alessandro Franchi (1819-1878) *1856
* Kardinal Giovanni Simeoni (1816-1892) *1875
* Kardinal Antonio Agliardi (1832-1915) *1884
* Kardinal Basilio Pompilj (1858-1931) *1913 
* Kardinal Adeodato Giovanni Piazza (1884-1957) *1930
* Kardinal Luigi Raimondi (1912-1975) *1954
* Erkebiskop John Robert Roach (1921-2003) *1971
* Erkebiskop *Roger Lawrence Schwietz* (1940-) *1990

## Referanser